stanford-oval/wikipedia huggingface dataset:
Australialainen jalkapallo
Historia > Victorian Football League

Vuosien 1893–1895 laman seurauksena otteluiden yleisömäärät kääntyivät laskuun ja VFA päätti kulujen jakamisesta auttaakseen talousvaikeuksista kärsiviä seuroja. Johtavat seurat vastustivat ehdotusta, ja lopulta vuonna 1896 Melbournen kahdeksan johtavaa seuraa; Essendon, Geelong, Collingwood, Etelä-Melbourne, Fitzroy, Carlton ja St Kilda, perustivat oman Victorian Football Leaguen eli VFL:n, joka salli vapaan palkanmaksun pelaajille, ja päätti vähentää kenttäpelaajien määrän kahdeksaantoista. Vuonna 1906 perustettiin lajiliitto Australasian Football Council kontrolloimaan osavaltioiden välisiä pelaajien liikkeitä ja kehittämään lajia kansallisella tasolla.
1900-luvulle tultaessa VFL oli noussut johtavaksi sarjaksi, mutta VFA pysytteli suhteellisen kilpailukykyisenä aina 1920-luvulle saakka. Vuonna 1925 VFA:n seurat Footscray, Hawthorn ja Pohjois-Melbourne siirtyivät VFL:een, mikä tämän myötä kasvoi 12 joukkueen liigaksi. VFL:n varsinainen laajeneminen alkoi vasta 1980-luvulla, kun Etelä-Melbournen joukkue siirtyi Uuden Etelä-Walesin Sydneyhin, ja laajeneminen jatkui kun vuosisadan loppuun mennessä joukkueita tuli mukaan Queenslandista sekä Länsi- ja Etelä-Australiasta. Vuonna 1990 liigan nimi muutettiin muotoon Australian Football League eli AFL.
Peli

Australialaista jalkapalloa pelataan soikealla pallolla, jonka paino on 450–480 grammaa. Pallon ympärysmitta on 545–555 millimetriä ja pituus 720–730 millimetriä. Kentän kokoa ei ole määritelty tarkasti. Lajia pelataan ovaalinmuotoisella krikettikentällä, jonka leveys voi vaihdella 110:stä 155 metriin ja pituus 135 ja 185 metrin välillä. Sisemmät maalitolpat ovat pituudeltaan vähintään kuusi metriä ja ne sijaitsevat 6,4 metrin päässä toisistaan kentän vastakkaisissa päädyissä. Ulommat tolpat ovat pituudeltaan vähintään kolme metriä ja ne sijaitsevat 6,4 metrin päässä sisempien tolppien ulkoreunasta.
Maali syntyy kun pallo potkaistaan maalitolppien välistä. Kahden sisemmän tolpan välistä menneestä maalista saa joukkue kuusi pistettä (goal). Sisemmän ja ulomman tolpan välistä menevästä pallosta saa yhden pisteen (behind). Vain yhden pisteen  eli behindin saa myös jos pallo ei mene aivan sääntöjen mukaan maaliin, esimerkiksi tolpan tai muun kosketuksen kautta. Tuloksissa mainitaan ensiksi goalit, sitten behindit ja tämän jälkeen kokonaispistemäärä, esimerkiksi 20–11–131.
Joukkueessa on kerrallaan 18 pelaajaa kentällä. Palloa saa kuljettaa käsissä, mutta sitä täytyy pompauttaa maan kautta 15 metrin välein. Palloa voi kuljettaa niin kauan kunnes vastustaja saa pelaajasta kiinni, minkä jälkeen pallosta täytyy luopua. Palloa voi syöttää pelaajalta toiselle suoraan käsistä potkaisemalla (punt-kicking) tai lyömällä sitä nyrkillä toisesta kädestä (handballing). Pallon syöttäminen heittämällä on kiellettyä. Paitsiosääntöä ei ole. Mikäli pelaaja saa pallon suoraan ilmasta kiinni vähintään 15 metrin etäisyydellä olevan pelaajan potkusta (mark), seuraa vapaapotku, jonka voi suorittaa miltä etäisyydeltä tahansa kiinniottokohdan takapuolelta. Eräs pelin luonteeseen kuuluva piirre on ns. high mark, jossa useita pelaajia on ottamassa palloa kiinni muun muassa toisten pelaajien selästä tai olkapäiltä.
Ottelussa on yksi erotuomari kentällä, molemmissa päissä maalituomarit sekä rajamiehet kummallakin reunalla. Ottelu alkaa kun tuomari pompauttaa palloa keskellä ja pelaajat pyrkivät hyppäämällä saamaan pallon lyötyä omalle joukkueelleen. Tämä aloitus toistetaan sisempien tolppien välistä menneen maalin jälkeen. Behind-maalin jälkeen joukkue potkaisee pallon peliin omalta maalialueeltaan. Ottelu koostuu neljästä 20 minuutin mittaisesta neljänneksestä.
Australialaisessa jalkapallossa vartalokontaktin määrä on suurempi kuin jalkapallossa, mutta vähäisempi kuin rugbyssä ja amerikkalaisessa jalkapallossa. Taklaaminen voi tapahtua lonkalla, olkapäällä, rinnalla tai käsillä, kunhan pallo on korkeintaan viiden metrin etäisyydellä. Taklaaminen on kiellettyä olkapäiden yläpuolelle, polvien alapuolelle ja selkään. Sääntöjen vastaisesta taklauksesta seuraa vapaapotku, kuten myös jos tuomari katsoo pelaajan pitäneen palloa liian pitkään hallussaan tai juosseen pallon kanssa liian pitkän matkan ponnauttamatta sitä kentän pinnasta.
Australialainen jalkapallo kansainvälisesti

Australian ulkopuolella australialaista jalkapalloa pelaa noin 34 000 ihmistä kaikki ikäluokat yhteenlaskettuna. Erilaisia liigoja on yli 30, ja lajia pelataan yli 30 maassa. Australian ohella Naurun saarella australialainen jalkapallo on suosituin laji, maan epävirallinen kansallispeli.
Australialainen jalkapallo kansainvälisesti > Laji Suomessa

Australialainen jalkapallo on rantautunut myös Suomeen, ja lajin harrastajamäärä kasvaa tasaisesti. Vuoden 2009 kaudella Suomessa pelasi kolme joukkuetta: Helsinki Heatseekers, Salo Juggernauts sekä Turku Dockers. Vuoden 2012 SM-sarjaan osallistuu joukkueita neljältä paikkakunnalta: Helsingistä, Turusta, Salosta ja Vaasasta (Waasa Wombats). Suomen maajoukkue Finland Icebreakers on osallistunut myös useisiin kansainvälisiin kilpailuihin ja voittanut kaksi perättäistä Keski-Euroopan mestaruutta vuosina 2006 ja 2007.
Aiheesta muualla

IAFC, kansainvälisen australialaisen jalkapallon neuvosto
Maalitolpat
Australialainen jalkapallo.
Pelikenttä.
Suomen maajoukkue 2007 Finland Icebreakers.
Digimon Tamers

| Digimon Tamers |
| --- | --- |

デジモンテイマーズ   (Digimon Tamers)
Genre: toiminta seikkailu 
TV-anime
Ohjaaja: Yukio Kaizawa
Studio: Toei Animation
Lähetyskanavat:  Fuji TV  Nelonen
Alkuperäinen lähetyskierros: 1. huhtikuuta 2001 – 31. maaliskuuta 2002
Jaksojen määrä: 51 (luettelo jaksoista) 
Digimon Tamers on kolmas Digimon-animesarja. Toisin kuin Digimon Adventure ja Digimon Zero Two, tämä sarja sijoittuu vaihtoehtoiseen todellisuuteen, jossa aiemmat sarjat ovat vain fiktiota. Lisäksi tässä sarjassa taistelut sijoittuvat suurimmalta osin ihmisten maailmaan ja eräänlaisella korttipelillä on myös sarjassa vahva rooli.
Juoni

Tarinan päähenkilö on poika nimeltä Takato Matsuki, joka haaveilee omasta digimonista. Eräänä päivänä Takato löytää digimon-korttiensa joukosta muista poikkeavan kortin. Hän vetää kortinlukulaitteensa läpi, jonka seurauksena laite muuttuu digiviceksi. Samana päivänä koulussa Takato piirtää unelmiensa digimonin, Guilmonin, muistivihkoonsa. Takaton ollessa lähdossä huoneestaan digivice alkaa itsekseen skannaamaan piirrosta ja muistivihon muita sivuja, minkä jälkeen digiviceen ilmestyy muna, josta myöhemmin kuoriutuu hänen piirtämänsä Guilmon. Takatosta tulee digimon-kesyttäjä ja muiden myöhemmin tapaamiensa digimonkesyttäjien avulla taistelee pahoja digimoneja vastaan ensin meidän maailmassamme ja myöhemmin Digimaailmassa.
Juoni > Viholliset

D-Reaper: Ohjelma, joka luotiin jo ennen digimoneja. Se tuhoaa ylikasvaneet ja monilukuiset ohjelmat. Se sekosi ja alkoi pitää sekä digimaailmaa että ihmisten maailmaa liian suurina ja alkoi tuhota niitä molempia. Muuttui takaisin vaarattomaksi ohjelmaksi, kun MegaGargomonin aktivoima Shaggai sulki sen sisäänsä.
Zhuqiaomon: yksi Jumaldigimoneista. Lähetti kätyrinsä, Devat, etsimään Calumonia. Halusi tuhota lapset ja heidän digimoninsa, koska piti heitä uhkana, mutta lopulta toinen Jumaldigimon Azulongmon lopetti erimielisyyden hänen ja lasten välillä.
Devat: 12 kiinalaisen horoskoopin eläimiä muistuttavaa digimonia, jotka palvelivat Jumaldigimoneja. Heihin kuuluivat tiikeri Mihiramon, käärme Sandiramon, kukko Sinduramon, vuohi Pajiramon, härkä Vajramon, hevonen Indramon, rotta Kumbhiramon, sika Vikaralamon, apina Makuramon, lohikäärme Majiramon, koira Caturamon (Devojen johtaja), jänis Antylamon (petti muut Devat ja muuttui Rookie-muotoonsa Lopmoniksi tullen myöhemmin Shiuchonin digimon-kumppaniksi).
Hypnos: Mitsuo Yamakin johtama ja tarkastajan valtuuttama järjestelmä, jonka tehtävä oli valvoa Internetiä. Yamaki piti digimoneja pelkkinä tekoälyinä, jotka luulivat olevansa eläviä ja haluasivat tuhota ihmiset, minkä vuoksi hän halusi tuhota ne kaikki mukaan lukien myös kesyttäjien digimonit (uskoen kesyttäjien pitävän koko asiaa pelkkänä leikkinä). Hypnos käytti mm. Yuggoth- ja Shaggai-nimisiä ohjelmia. Myöhemmin digimonit luoneisiin tutkijoihin kuulunut Henryn isä entisten työtoveriensa kanssa liittyi sen työntekijöiksi. Mutta sen jälkeen, kun Makuramon sabotoi Shaggain toiminnan lähes tuhoten Hypnosin päämajan, Yamaki myöntyi jättämään kesyttäjille, mutta auttoi heitä pitämään yhteyttä oikeaan maailmaan, palaamaan myöhemmin takaisin, sekä taistelemaan D-Reaperiä vastaan.
Näyttelijät > Japani

| 0 | 1 | 2 |
| --- | --- | --- |
|  Kōji Wada  | … |  tunnuslaulu (The Biggest Dreamer)   |
|  Ai Maeda  | … |  lopputekstien laulut (My Tomorrow jaksoissa 1–23, Days ~Aijō to Nichijō~ jaksoissa 24–51)   |
|  Masako Nozawa  | … |  kertoja, Guilmon   |
|  Makoto Tsumura  | … |  Takato Matsuda   |
|  Mayumi Yamaguchi  | … |  Jianliang Lee   |
|  Fumiko Yamaguchi  | … |  Ruki Makino   |
|  Junichi Kanemaru  | … |  Ryo Akiyama   |
|  Yōko Asada  | … |  Juri Katou, D-Reaper   |
|  Yukiko Tamaki  | … |  Hirokazu Shioda   |
|  Tōko Aoyama  | … |  Kenta Kitagawa   |
|  Ai Nagano  | … |  Shaochung Lee, Reika Ohtori   |
|  Haruhi Terada  | … |  Ai   |
|  Miwa Matsumoto  | … |  Makoto   |
|  Aoi Tada  | … |  Terriermon, Lopmon   |
|  Yuka Imai  | … |  Renamon, Rumiko Makino (Rukin äiti), Seiko Hata (Rukin isoäiti)   |
|  Hiroki Takahashi  | … |  Impmon   |
|  Ikkei Seta  | … |  Cyberdramon, Sandiramon   |
|  Hiroaki Hirata  | … |  Leomon   |
|  Yanada Kiyoyuki  | … |  Guardromon   |
|  Ai Iwamura  | … |  MarineAngemon   |
|  Tomoko Kaneda  | … |  Calumon   |
|  Susumu Chiba  | … |  Mitsuo Yamaki   |
|  Fumiko Miyashita  | … |  Megumi Onodera   |
|  Yoshiyuki Kaneko  | … |  Jiang-yu ”Tao” Lee (Jianliangin isä)   |
|  Taro Suwa  | … |  Gorou ”Shibumi” Mizuno   |
|  Masami Kikuchi  | … |  Rob ”Dolphin” McCoy, Grani   |
|  Yōko Matsuoka  | … |  Aishwarya ”Curly” Rai   |
|  Kenji Nomura  | … |  Babel   |
|  Shūichirō Moriyama  | … |  Zhuqiaomon   |
|  Jūrōta Kosugi  | … |  Azulongmon   |
|  Nobuaki Kanemitsu  | … |  Takehiro Matsuda (Takaton isä)   |
|  Kaya Matsutani  | … |  Yoshie Matsuda (Takaton äiti), Nami Asaji (Takaton opettaja)   |
|  Mari Adachi  | … |  Mayumi Lee (Jianlingin äiti), Shizue Katou (Jenin äitipuoli)   |
|  Mari Yoshikura  | … |  Jaarin Lee (Jianlingin isosisko)   |
|  Kōichi Kitamura  | … |  herra Chou (Jianlingin kungfu-opettaja)   |
|  Haruo Satō  | … |  Hajime Katou (Jurin isä)   |
|  Rieko Nakayama  | … |  Takako Shioda (Kazun äiti)   |
|  Masahiko Tanaka  | … |  Mihiramon, Majiramon   |
|  Issei Futamata  | … |  Sinduramon   |
|  Masako Katsuki  | … |  Pajiramon   |
|  Unshō Ishizuka  | … |  Vajramon   |
|  Ken’yū Horiuchi  | … |  Indramon   |
|  Miyata Kōki  | … |  Kumbhiramon   |
|  Masafumi Kimura  | … |  Vikaralamon   |
|  Ryo Horikawa  | … |  Makuramon   |
|  Kōji Ishii  | … |  Caturamon   |
|  Tomo Saeki  | … |  Kai Urazoe   |
Näyttelijät > Englanti

| 0 | 1 | 2 |
| --- | --- | --- |
|  Brian Beacock  | … |  Takato Matsuki   |
|  Dave Wittenberg  | … |  Henry Wong, Ebonwumon, Johnny Beckenstein, sivuäänet   |
|  Melissa Fahn  | … |  Rika Nonaka   |
|  Steve Staley  | … |  Ryo Akiyama   |
|  Bridget Hoffman  | … |  Jeri Katou, Shizue Katou, D-Reaper   |
|  Brad McDonald  | … |  Hirokazu ”Kazu” Shioda   |
|  Steve Blum  | … |  Kenta Kitagawa, Guilmon, Mitsuo Yamaki   |
|  Peggy O’Neal  | … |  Suzie Wong, Megumi Onodera   |
|  Rebecca Forstadt  | … |  Ai   |
|  Wendee Lee  | … |  Mako, MarineAngemon, Daisy, Jaarin Wong (Henryn isosisko)   |
|  Mona Marshall  | … |  Terriermon   |
|  Mari Devon  | … |  Renamon   |
|  Derek Stephen Prince  | … |  Impmon   |
|  Lex Lang  | … |  Cyberdramon, Sandiramon, Hirofumi Shioda (Kazun isä)   |
|  Paul St. Peter  | … |  Leomon   |
|  Richard Cansino  | … |  Guardromon   |
|  Michelle Ruff  | … |  Lopmon/Antylamon   |
|  Brianne Siddall  | … |  Calumon   |
|  Dave Mallow  | … |  Grani, Japanin kabinettipäällikkö   |
|  Tifanie Christun  | … |  Reika Ohtori, Yoshie Matsuki, Akemi Kitagawa (Kentan äiti)   |
|  Jamieson Price  | … |  Janyu ”Tao” Wong (Henryn isä)   |
|  Bob Glouberman  | … |  Gorou ”Shibumi” Mizuno   |
|  Tom Fahn  | … |  Rob ”Dolphin” McCoy   |
|  Dorothy Elias-Fahn  | … |  Aishwarya ”Curly” Rai, Mayumi Wong (Henryn äiti)   |
|  Neil Kaplan  | … |  Babel, Indramon   |
|  Tony Pope  | … |  Zhuqiaomon   |
|  Michael McConnohie  | … |  Azulongmon, herra Chou, Vajramon   |
|  Steve Kramer  | … |  Baihumon   |
|  Kirk Thornton  | … |  Takehiro Matsuki   |
|  Mary Elizabeth McGlynn  | … |  Rumiko Nonaka, Pajiramon   |
|  Barbara Goodson  | … |  Seiko Hata   |
|  Bob Papenbrook  | … |  Hajime Katou, Mihiramon, Majiramon   |
|  Dan Lorge  | … |  Shunsuke Kitagawa (Kentan isä)   |
|  Lara Jill Miller  | … |  Nami Asaji   |
|  Richard Epcar  | … |  Sinduramon   |
|  Joshua Seth  | … |  Kumbhiramon   |
|  Michael Sorich  | … |  Vikaralamon   |
|  Joe Ochman  | … |  Makuramon   |
|  Tom Wyner  | … |  Caturamon   |
|  Brian Donovan  | … |  Kai Urazoe   |
Näyttelijät > Suomi

Sarjan alku- ja lopputunnarit kuultiin japaninkielisinä.
| 0 | 1 | 2 |
| --- | --- | --- |
|  Katja Sirkiä  | … |  kertoja, Lopmon/Antylamon, Aishwarya ”Curly” Rai, D-Reaper, Pajiramon, Yoshie Matsuki, Rumiko Nonaka, Takako Shioda, Akemi Kitagawa, Nami Asaji, sivuäänet   |
|  Akira Takaki  | … |  Takato Matsuki, sivuäänet   |
|  Aksu Palmén  | … |  Henry Wong, sivuäänet   |
|  Mirjami Heikkinen  | … |  Rika Nonaka, Calumon, Shizue Katou, sivuäänet   |
|  Samuel Harjanne  | … |  Ryo Akiyama, Grani   |
|  Emilia Korenius  | … |  Jen Katou, Shiuchon Wong, sivuäänet   |
|  Kasper Kaijanen  | … |  Hirokazu ”Kazu” Shioda, Kai Urazoe, sivuäänet   |
|  Pekko Kauppila  | … |  Kenta Kitagawa, Makoto, sivuäänet   |
|  Henna Haverinen  | … |  Guilmon/Growlmon/WarGrowlmon/Gallantmon, Megumi Onodera, sivuäänet   |
|  Taru Tikkanen  | … |  Terriermon/Gargomon/Rapidmon/MegaGargomon, Reika Ohtori, sivuäänet   |
|  Kata Laurikainen  | … |  Renamon/Kyubimon/Taomon/Sakuyamon, Daisy, Mayumi Wong, Seiko Hata, sivuäänet   |
|  Juha Varis  | … |  Impmon/Beelzemon, Mitsuo Yamaki, Takehiro Matsuki, Makuramon, Kumbhiramon, Dobermon, Johnny Beckenstein, sivuäänet   |
|  Petri Hanttu  | … |  Monodramon/Cyberdramon/Justimon, Guardromon/Andromon, Gorou ”Shibumi” Mizuno, Azulongmon, Ebonwumon (toinen päistä), sivuäänet   |
|  Markus Bäckman  | … |  Leomon, Janyu ”Tao” Wong, IceDevimon, Musyamon, Babel, Japanin kabinettipäällikkö, Zhuqiaomon, Ebonwumon (toinen päistä), Baihumon, Mihiramon, Sandiramon, Vajramon, Indramon, Caturamon, Hirofumi Shioda, Ryon isä, sivuäänet   |
|  Taisto Oksanen  | … |  Rob ”Dolphin” McCoy, herra Chou, Hajime Katou, Shunsuke Kitagawa, sivuäänet   |
|  Ralf Öhberg  | … |  sivuäänet   |
|  Juulia Rönkkö  | … |  sivuäänet   |
Nukkumatti

H. C. Andersenin sadun nukkumatti.
Nukkumatti tai Unijukka on satujen hahmo, joka heittää lasten silmiin unihiekkaa, niin että lapset hierovat silmiään ja tulevat unisiksi.
Nukkumatti kuvataan yleensä pieneksi mieheksi, jolla on joskus parta mutta joskus nuoret kasvot. Hänen ikänsä on epämääräinen, ja hänessä yhdistyy nuoren ja vanhan miehen piirteitä. Hänet kuvataan usein viisaaksi. Pedagogisesta näkökulmasta hänen luotettavasti toistuvalla iltatervehdyksellään katsotaan olevan rauhoittava vaikutus.
Nukkumatin hahmo on tunnettu Euroopassa viimeistään 1600-luvulta lähtien. Vanhin säilynyt maininta on Ruotsista vuodelta 1691, jolloin hahmosta käytettiin nimeä Jon Blund. Nukkumatti (engl. Sandman) kuvataan englanninkielisessä Oxford English Dictionary -sanakirjassa vuodelta 1772 kuvitteelliseksi mieheksi, joka saa lapset nukahtamaan. Saksalainen sanakirja vuodelta 1777 kertoo, kuinka Nukkumatti (saks. Sandmann, ‘hiekkamies’) tulee silloin, kun lapset alkoivat hieroa unisina silmiään, ikään kuin niihin olisi heitetty hiekkaa. Hiekkamiehiksi kutsuttiin tuolloin Vogtlandissa asuneita hiekkakaivosten työntekijöitä.
Nukkumatista tuli 1800-luvulla paljon käytetty kirjallisuuden ja musiikin hahmo. Saksalainen E. T. A. Hoffmann julkaisi vuonna 1815 tarinan ”Nukkumatti”, jonka hahmo Coppelius heittele julmasti hiekkaa lasten silmiin kunnes niistä vuotaa verta ja varastaa sitten lasten silmät. H. C. Andersenin sadussa Ole Lukøje -niminen hahmo ripottelee lasten silmiin maitoa ja saa kiltit lapset näkemään unia. Musiikissa Nukkumattia kuvasi Robert Schumann Hermann Kletken runon ”Nukkumatti” sovituksessaan. Engelbert Humperdinckin oopperassa Hannu ja Kerttu (1893) Nukkumatti ilmestyy lapsille öisessä metsässä.
Nukkumatista kerrotaan myös Zachris Topeliuksen sadussa Höyhensaaret (1848), jossa se on sukua Andersenin Ole Lukøje -hahmolle. Nukkumatti esiintyy myös Tapio Rautavaaran laulussa ”Sininen uni”.
Itäsaksalaista Nukkumatti-nukkeanimaatiota on esitetty vuodesta 1959 alkaen monessa maassa, myös Suomessa. Brittiläisen Neil Gaimanin tunnettu sarjakuvan The Sandman julkaistiin vuosien 1988–1996 aikana. Sen nimihahmo on unimaailman hallitsija.
Aiheesta muualla

Kuvia tai muita tiedostoja aiheesta Nukkumatti Wikimedia Commonsissa
Jere Henriksson

| Jere Henriksson> Henkilötiedot |
| --- | --- |
Syntynyt: 8. helmikuuta 2001 (ikä 24) Oulu, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  180 cm
Paino:  85 kg
Seura
Seura:  Lausitzer Füchse
Sarja:  DEL2
Pelinumero:  74
Pelaajaura
Pääsarjaura:  2020–
Aik. seurat:  Tappara (SML) HPK (SML) TPS (SML) Rødovre Mighty Bulls (Tanska)
Jere Henriksson (s. 8. helmikuuta 2001 Oulu) on suomalainen jääkiekkoilija, joka pelaa Saksan toiseksi korkeimmalla sarjatasolla DEL2-liigan Lausitzer Füchsessä. Hän on pelipaikaltaan oikea laitahyökkääjä.
Ura > Maajoukkueura

Henriksson on pelannut neljä nuorten maaottelua.
Muuta

Henrikssonin isoveli Jesper pelaa puolustajana puolalaisen Polska Hokej Ligan TKH Toruńissa. Jere Henriksson on maininnut esikuvakseen Mikael Granlundin, mutta kertonut myöhemmin seuranneensa myös Nikita Kutšerovin pelaamista.
Aasiannorsu

| Aasiannorsu |
| --- | --- |
 Aasiannorsu Melbournen eläintarhassa Australiassa.
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Norsueläimet Proboscidea
Heimo::  Norsut Elephantidae
Suku::  Elephas
Laji::  maximus
Kaksiosainen nimi
 Elephas maximus  Linnaeus, 1758 
 Aasiannorsujen nykyiset elinalueet
Alalajit
 Intiannorsu (Elephas maximus indicus)  Srilankannorsu (Elephas maximus maximus)  Sumatrannorsu (Elephas maximus sumatranus)  Borneonnorsu (Elephas maximus borneensis) 
Katso myös
   Aasiannorsu Wikispeciesissä   Aasiannorsu Commonsissa 
Infobox OKNimi-testi OKIUCN-testi OK: 
Aasiannorsu (Elephas maximus) on yksi kolmesta nykyisestä norsulajista. Se on Aasian suurin maanisäkäs, joka painaa 2 700–5 000 kilogrammaa, on kuutisen metriä pitkä ja lähes kolme metriä korkea. Aasiannorsu on pienempi ja karvaisempi kuin afrikannorsu, ja sillä on pienemmät korvat. Naarailla ei ole suuria syöksyhampaita, ja ne voivat puuttua myös uroksilta.
Aasiannorsun elinalue on pienentynyt ja pirstaloitunut alkuperäisestä alueesta, joka ulottui Iranin rannikolta Kiinaan Jangtse-joelle. WWF:n arvion mukaan luonnonvaraisia aasiannorsuja arvioidaan olevan 30 000–35 000 yksilöä. IUCN:n arvion mukaan noin puolet maailman aasiannorsuista elää Intiassa. Kanta on pienentynyt vuosisatojen ajan, ja laji on kadonnut Aasian länsiosista. Nykyisin pääasiallinen uhka on sopivan elinympäristön väheneminen ja pilkkoutuminen. Myös salametsästystä esiintyy.
Aiemmin lajia kutsuttiin intiannorsuksi, mutta nykyään lajista käytetään yleensä nimeä aasiannorsu, koska sitä tavataan Intian lisäksi myös muissa Aasian valtioissa. Nykyään intiannorsu onkin käytössä aasiannorsun alalajin Elephas maximus indicus nimityksenä.
Tuntomerkit

Aasiannorsu on afrikannorsuja pienempi ja sillä on pienemmät korvat. Aasiannorsun säkäkorkeus on 2,5–3 metriä, pituus 5,5–6,4 metriä ja paino 2 700–5 000 kilogrammaa. Se on Aasian suurin maanisäkäs.
Aasiannorsuista vain uroksilla on varsinaiset syöksyhampaat. Naaraiden syöksyhampaat ovat pienet ja harvoin näkyvissä. Syöksyhampaat voivat kuitenkin puuttua myös uroksilta. Syöksyhampaattomien urosten osuus kannasta vaihtelee alueittain 5–90 prosentin välillä. Esimerkiksi Sri Lankassa vain viidellä prosentilla norsuista on syöksyhampaat, Etelä-Intiassa puolestaan 90 prosentilla.
Intiannorsu on myös karvaisempi kuin afrikannorsut, etenkin poikaset ovat hyvin karvaisia. Kun poikanen kasvaa, suurin osa suojaavasta karvasta kuluu pois. Joidenkin intiannorsujen ihossa, etenkin vanhemmiten, on vaaleanpunaisia laikkuja erityisesti korvissa, kärsässä ja naamalla. Laikkuja on vähiten Sumatralla ja eniten Sri Lankalla. Mammutit olivat läheisempää sukua aasiannorsuille kuin afrikannorsuille.
Norsun kärsä on muodostunut pidentyneestä turvasta ja ylähuulesta ja sen kärjessä on haju- ja tuntoaisti. Toisin kuin afrikannorsuilla, aasiannorsun kärsässä on ainoastaan ylähuuli. Aasiannorsun kärsässä on paljon lihaksia, minkä vuoksi norsu voi liikuttaa sitä tarkasti moneen eri suuntaan ja tarpeen vaatiessa suurellakin voimalla. Aasiannorsu voi käyttää kärsäänsä muun muassa juomiseen ja ravinnon keräämiseen. Kärsän voima riittää esimerkiksi oksien repimiseen puista, millä tavalla norsu voi hankkia itselleen ravintoa. Toinen käyttötapa kärsälle on äänien tuottaminen. Näiden käyttötapojen lisäksi norsu myös haistelee ja tunnustelee kärsällään elinympäristöään. Kärsän päässä on sormimainen uloke, jolla se voi tarttua pieniinkin esineisiin.
Aasiannorsun hampaisto on hyvin vahva, mutta hampaat kuluvat syödessä. Aasiannorsun elinaikana sen hampaisto uusiutuu neljä kertaa. Viimeisten hampaiden kuluttua loppuun vanhat aasiannorsut eivät pysty enää pureskelemaan ravintoaan ja ne saattavat helposti kuolla nälkään. Hampaisto on erikoistunut heinänsyöntiin ja niissä on mammuttien hampaiston tapaan lukuisia poikittaisia kiilleharjuja. Näitä harjuja on enemmän kuin afrikannorsuilla, jotka ovat erikoistuneet syömään enimmäkseen oksa- ja lehtiravintoa.. Aasiannorsun hampaistossa on käytössä kummallakin puolen kerrallaan vain kaksitoista poskihammasta, joita se käyttää edestakaisin-liikkein. Niistä tärkeimmän pudotessa siirtyy seuraava taaempaa tilalle. Hampaiden loppuessa norsu luonnossa kuolee ravinnonpuutteeseen.